laion/Wikipedia-Exotic huggingface dataset:
অতিবৃহৎ মাপনীর সমন্বয়

অতিবৃহৎ মাপনীর সমন্বয় (ইংরেজি: Very large-scale integration সংক্ষেপে VLSI) বলতে এক লক্ষাধিক মস ট্রানজিস্টরকে একটি মাত্র সিলিকন চিলতের উপরে স্থাপন ও সংযোজিত করে একটি সমন্বিত বর্তনী তৈরির প্রক্রিয়াকে বোঝানো হয়। ১৯৭০-এর দশকে যখন মস ট্রানজিস্টরভিতিক সমন্বিত বর্তনী চিলতেগুলি ব্যাপকভাবে প্রচলিত হওয়া শুরু হয়, তখন এই প্রক্রিয়াটি ব্যবহার করা শুরু হয় এবং এর ফলে জটিল অর্ধপরিবাহী ও টেলিযোগাযোগ প্রযুক্তি উদ্ভাবন করা সম্ভব হয়। মাইক্রোপ্রসেসর ও স্মৃতি বা মেমরি চিলতেগুলি মূলত অতিবৃহৎ মাপনীর সমন্বয় ব্যবহার করে সৃষ্ট চিলতে। অতিবৃহৎ মাপনীর সমন্বয় প্রযুক্তির আবির্ভাবের আগে বেশিরভাগ সমন্বিত বর্তনীগুলির সম্পাদনযোগ্য কার্যপরিধি সীমিত ছিল। একটি ইলেকট্রনীয় বর্তনীতে একটি কেন্দ্রীয় প্রক্রিয়াজাতকরণ অংশ, রম, র‍্যাম ও অন্যান্য যৌক্তিক যন্ত্রকৌশল থাকতে পারে। অতিবৃহৎ মাপনীর সমন্বয় সমন্বিত বর্তনী নকশাবিদদেরকে এই সবগুলি উপাদান একটিমাত্র সিলিকন চিলতের উপরে সংযোজন করায় সাহায্য করে। বর্তমানে সমস্ত আধুনিক সমন্বিত বর্তনীগুলি অতিবৃহৎ মাপনীর সমন্বয় প্রক্রিয়া ব্যবহার করে সৃষ্ট। বর্তমানে বাজারে লভ্য সমস্ত মাইক্রোপ্রসেসর (অণুপ্রক্রিয়াজাতকারক), স্মৃতি (মেমরি) ও ডিজিটাল সংকেত প্রক্রিয়াজাতকারক সমন্বিত বর্তনীতগুলি এই প্রযুক্তিতে তৈরি এবং এগুলিতে শত শত কোটি যুক্তিদ্বার (লজিক গেট) থাকতে পারে। একসময় বিভিন্ন সমন্বিত বর্তনীত বৈশিষ্ট্য হিসেবে ভিএলএসআই নাম সংযোজনের প্রচেষ্টা ছিল। এজন্য অতিমহা বৃহৎ মাপনীর সমন্বয় (ইউএলএসআই) নামটিও ব্যবহৃত হত। পরে প্রায় সব ক্ষেত্রে বিপুল সংখ্যক যুক্তিদ্বারবিশিষ্ট (বুলিয়ান লজিকের বর্তনীকে যুক্তিদ্বার বা গেট হিসেবে চিহ্নিত করা হয়ে থাকে, যা এক বা একাধিক ট্রানজিস্টর থেকে তৈরী) চিলতের প্রচলন হওয়াতে এই বিশেষণ অপ্রয়োজনীয় হয়ে দাঁড়ায়। এখন শুধু ভিএলএসআই-ই অত্যন্ত বৃহৎসংখ্যক যুক্তিদ্বারবিশিষ্ট চিলতে বোঝাতে ব্যবহৃত হয়। তবে অনেক ক্ষেত্রে তা-ও ব্যবহৃত হয় না, কারণ এখন প্রায় সব চিপই অতিবৃহৎ মাপনীর সমন্বয় বা এর চেয়ে অধিক সংখ্যক যুক্তিদ্বার (গেট) ধারণ করে। ২০০৮ সালের শুরুতে বাজারে আসা ইন্টেল ইটানিয়াম ছিল একশত কোটি ট্রানজিস্টর বিশিষ্ট প্রথম সমন্বিত বর্তনী। প্রথম দিকের অর্ধপরিবাহী চিলতেগুলিতে শুধুমাত্র একটি ট্রানজিস্টর থাকত। পরে সমন্বিত বর্তনী তৈরির প্রযুক্তির উন্নয়নের সাথে সাথে আরও ট্রানজিস্টর যুক্ত করা সম্ভব হয়। পরবর্তীকালের সমন্বিত বর্তনীগুলিতে শুধু অল্প কয়েকটি ডায়োড, ট্রানজিস্টর, রেজিস্টর ও ক্যাপাসিটর থাকত যাতে একটি সমন্বিত বর্তনীতে এক বা অল্প সংখ্যক যুক্তিদ্বার (লজিক গেট) তৈরি অর্থাৎ আরও কার্যকারিতা যোগ করা সম্ভব হয়। বৃহৎ মাপনীর সমন্বয় (এলএসআই) প্রযুক্তিতে শত শত যুক্তিদ্বার ছিল। বর্তমানে প্রযুক্তির অভূতপূর্ব উন্নয়নের ফলে চিলতেগুলিতে শত সহস্র লক্ষ ট্রানজিস্টর এবং কোটি কোটি যুক্তিদ্বার থাকে। বিভিন্ন ধরনের সমন্বিত বর্তনীকে এগুলিতে উপস্থিত যুক্তিদ্বারের (লজিক গেট) সংখ্যার ভিত্তিতে শ্রেণিবিন্যাস করা যেতে পারে। নিচে একটি সাধারণ শ্রেণিবিন্যাস উল্লেখ করা হল, যা সমন্বিত বর্তনীতে যুক্তিদ্বার সংযোজনের ধারণা পরিষ্কারে সহায়তা করবে। Andrew Butterfield; Gerard Ekembe Ngondi; Anne Kerr, সম্পাদকগণ (২০১৬), A Dictionary of Computer Science (৭ম সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lectures on Design and Implementation of VLSI Systems at Brown University ওয়েব্যাক মেশিনে আর্কাইভকৃত ২৬ জুন ২০১৫ তারিখে List of VLSI companies around the world Design of VLSI Systems Complete VLSI Design Flow
হোর্হে গোতোর

হোর্হে গোতোর (জন্ম: ১৪ এপ্রিল ১৯৮৭) একজন স্পেনীয় পেশাদার ফুটবলার, যিনি স্পেন অনূর্ধ্ব-১৭ দলের প্রাক্তন খেলোয়াড় এবং বর্তমানে বাংলাদেশ প্রিমিয়ার লিগ ফুটবলের দল বসুন্ধরা কিংসে মধ্য রক্ষণভাগে খেলে থাকেন। হোর্হে গোতোর জারাগোজাতে জন্মগ্রহণ করেন এবং রিয়েল জারাগোজা একাডেমিতে কিশোর বয়সেই ফুটবলে তার অভিষেক হয়। যুব বয়সে তিনি ২০০৪-০৫ সেশনে জারাগোজা বি দলে হয়ে খেলেন। এরপর তিনি পর্যাক্রমে আরসিডি স্পায়ল, রিয়েল মুরিসিয়া ইম্পেরিয়াল, রিয়েল মুরসিয়া, গেটাফা সিএফবি, সিডি অ্যাটলেটিকো ব্যালেরাস এবং গিহুয়েলোতে খেলেন। ২০১৪ সালের গ্রীষ্মকালে, গোতোর দেশের বাইরে ক্যারিয়ার গড়তে মনোযোগ দেন, তিনি বোরজা রুবিয়াতোর পাশাপাশি খেলার জন্য ইরাকের ইবরিল এসসিতে যোগ দেন। ইবরিলে বোমা হামলার পর ২০১৫ সালের ২৫ ফেব্রুয়ারি চুক্তি শেষ না হওয়ার সত্ত্বেও তিনি দেশ ছেড়ে চলে যান। ২০১৮ সালে মালদ্বীপের নিউ রেডিয়েন্ট ক্লাবে কিছুদিন খেলার পর ২০১৮ সালের ১লা অক্টোবর ৩১ বছর বয়সী গোতোর বাংলাদেশের প্রিমিয়ার লীড়ের ক্লাব বসুন্ধরা কিংসের সাথে চুক্তিবদ্ধ হন। হোর্হে গোতোর স্পেন জাতীয় অনূর্ধ্ব-১৭ দলে খেলে থাকেন। অনূর্ধ্ব ১৭ দল ৫ ম্যাচ খেললেও কোনো গোল করেননি। "দলবদলে বসুন্ধরা কিংসের চমক"। সমকাল। ২০২২-০৩-১৮ তারিখে মূল থেকে আর্কাইভ করা। সংগ্রহের তারিখ ২০১৯-০২-২৫।
জাতীয় গণহত্যা স্মরণ দিবস

জাতীয় গণহত্যা দিবস' বা বাঙালি গণহত্যা স্মরণ দিবস বাংলাদেশে পালিত একটি দিবস। ১৯৭১ সালের ২৫ মার্চ রাতে পাকিস্তানি বাহিনী কর্তৃক নির্মম গণহত্যায় নিহতদের স্মরণে দিবসটি পালন করা হয়। ২০১৭ সালের ১১ মার্চ জাতীয় সংসদে দিবসটি পালনের সিদ্ধান্ত গৃহীত হয়। ১৯৭১ সালের ২৫ মার্চ কালরাতে পাকিস্তানি সামরিক বাহিনী তৎকালীন পূর্ব পাকিস্তানের (বর্তমান বাংলাদেশ) স্বাধীনতা আন্দোলনকে দমিয়ে দেওয়ার জন্য অপারেশন সার্চলাইট নামে একটি সামরিক অভিযানের মাধ্যমে দেশের প্রধান শহরের নিয়ন্ত্রণ নেওয়ার জন্য বাঙালিদের ওপর গণহত্যা চালায়, বঙ্গবন্ধু শেখ মুজিবুর রহমানকে গ্রেফতার করে পশ্চিম পাকিস্তানে নিয়ে যাওয়া হয়। অভিযান শুরু করার পূর্বে সকল বিদেশি সাংবাদিকদের পূর্ব পাকিস্তান থেকে সরিয়ে নেওয়া হয়। বাঙালিদের ওপর আক্রমণের পর গ্রেফতার হওয়ার পূর্বে ২৬ মার্চের প্রথম প্রহরে বঙ্গবন্ধু বাংলাদেশের স্বাধীনতা ঘোষণা করেন। এর মধ্য দিয়েই বাংলাদেশের স্বাধীনতা যুদ্ধ শুরু হয় এবং বাংলাদেশ স্বাধীনতা লাভ করে। পাকিস্তানি সামরিক বাহিনী কর্তৃক অপারেশন সার্চলাইটে নিহত ও আক্রান্তদের স্মরণে ২০১৭ সালের ১১ মার্চ বাংলাদেশের জাতীয় সংসদে ২৫শে মার্চকে "গণহত্যা দিবস" হিসেবে পালন করার সিদ্ধান্ত সর্বসম্মতিক্রমে গৃহীত হয়। অন্তর্জাতিক ভাবে ২৫ মার্চকে গণহত্যা দিবস হিসেবে স্বীকৃতি আদায়ে কাজ করে যাচ্ছে বাংলাদেশ সরকার। ইতোমধ্যে এই অপরাধযজ্ঞকে গণহত্যা হিসেবে স্বীকৃতি দিয়েছে জেনোসাইড ওয়াচ এবং লেমকিন ইন্সটিটিউট ফর জেনোসাইড প্রিভেনশন। এছাড়া সংস্থা দুটি জাতিসঙ্ঘসহ আন্তর্জাতিক সম্প্রদায়কে বাংলাদেশে সংঘটিত গণহত্যাকে স্বীকৃতি প্রদানের জন্য আহ্বান জানিয়েছে। এই নৃশংস গণহত্যাকে আরও স্বীকৃতি দিয়েছে ইন্টারন্যাশনাল অ্যাসোসিয়েশন অব জেনোসাইড স্কলারস (আইএজিএস)। পররাষ্ট্র মন্ত্রণালয় থেকে ২৪ এপ্রিল ২০২৩ তারিখের এক সংবাদ বিজ্ঞপ্তিতে এ তথ্য জানানো হয়। অপারেশন সার্চলাইট চলাকালীন সময় পূর্ব পাকিস্তানের সামরিক ইউনিট জল্লাদখানা বধ্যভূমি স্মৃতিসৌধ মুক্তিযুদ্ধ জাদুঘরে মানুষের দেহাবশেষ ও যুদ্ধসামগ্রী মুজিবনগরে বুদ্ধিজীবী হত্যাকাণ্ডের প্রতীকী ভাস্কর্য ঢাকা বিশ্ববিদ্যালয়ে গণহত্যায় নিহতদের স্মরণে ভাস্কর্য শহীদ বুদ্ধিজীবী দিবস ভাষা আন্দোলন দিবস বাংলাদেশের স্বাধীনতা দিবস আর্মেনিয় গণহত্যা স্মারক দিবস "২৫ মার্চ 'গণহত্যা দিবস' ঘোষণা"। কালের কণ্ঠ। ১২ মার্চ ২০১৭। সংগ্রহের তারিখ ২৫ মার্চ ২০২১।  সালিক, সিদ্দিক, Witness To Surrender, পৃষ্ঠা:৬৩, ২২৮-৯ আইএসবিএন ৯৮৪-০৫-১৩৭৩-৭ সিদ্দিকী, আসিফ (ডিসেম্বর ১৯৯৭)। "From Deterrence and Coercive Diplomacy to War: The 1971 Crisis in South Asia"। জার্নাল অফ ইন্টারন্যাশনাল এন্ড এরিয়া স্টাডিজ। ৪ (১): ৭৩–৯২। জেস্টোর 43106996।  "পাকিস্তানিদের বর্বরতার সাফাই গায় হামুদুর রেহমান কমিশন"। বাংলা ট্রিবিউন। ৮ মে ২০২১ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২১।  "গণহত্যা দিবস আজ"। বাংলা ট্রিবিউন। ৬ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২১।  ২৫ মার্চকে গণহত্যা দিবসের স্বীকৃতি দেয়ায় সংশ্লিষ্টদের পররাষ্ট্রমন্ত্রীর ধন্যবাদ, নয়া দিগন্ত, ৯ ফেব্রুয়ারি ২০২২ একাত্তরের গণহত্যার স্বীকৃতি দিলো আইএজিএস, আরটিভি অনলাইন, ২৫ এপ্রিল ২০২৩
ইন্টারভিউ (১৯৭১-এর চলচ্চিত্র)

ইন্টারভিউ মৃণাল সেন পরিচালিত একটি বাংলা চলচ্চিত্র। এই চলচ্চিত্রটি ১৯৭১ সালে মুক্তি পায়। এই চলচ্চিত্রতে বিখ্যাত অভিনেতা রঞ্জিত মল্লিক, করুণা ব্যানার্জি শ্রেষ্ঠাংশে অভিনয় করেন। চলচ্চিত্রটির কাহিনীকার আশীষ বর্মন। তার গল্পের উপর ভিত্তি করে ছবিটি নির্মাণ করা হয়। এটি মৃণাল সেনের কলকাতা ত্রয়ীর প্রথম ছবি। ফিনল্যান্ডের দূরদর্শনের ধারাবাহিকে এটি Haastattelu ও পোল্যান্ডে Rozmowa kwalifikacyjna নামে পরিবেশিত হয়। রঞ্জিত মল্লিক একজন শিক্ষিত সুপুরুষ যুবক। একটি ছোট প্রেসে কাজ করে। তার বাড়িতে দিদি ও মা আছেন। তাদের একজন পারিবারিক বন্ধু একটি বিলিতি কোম্পানিতে চাকরি করে। সেখানে রঞ্জিতকেউ চাকরি পাইয়ে দেবে বলে প্রস্তাব দেয়। কিন্তু চাকরির জন্য রঞ্জিতকে বিলিতি কেতায় কোট প্যান্ট পরে ইন্টারভিউ তে উপস্থিত হতে হবে। সেই মতো রঞ্জিত কোট প্যান্ট জোগাড় করতে থাকে। কিন্তু ভাগ্য বিড়ম্বনায় সে ইন্টারভিউ তে কোট প্যান্ট পরে যেতে পারেনি এবং বাধ্য হয়ে বাঙালি ঐতিহ্যবাহী ধুতি পাঞ্জাবী পরে যায়। এবং তার চাকরি হয় না। ছবিটিতে রঞ্জিতের কোট প্যান্ট জোগাড় করা এবং তা জোগাড় করার পরেও হারিয়ে ফেলার ঘটনা চিত্রায়িত করা হয়েছে। রঞ্জিত চরিত্রে রঞ্জিত মল্লিক রঞ্জিতের মায়ের ভূমিকায় করুণা বন্দ্যোপাধ্যায় শেখর আঙ্কেলের চরিত্রে শেখর চ্যাটার্জি, পারিবারিক বন্ধু রঞ্জিতের বান্ধবীর চরিত্রে বুলবুল মুখার্জি রণজিতের বড় বোনের চরিত্রে মমতা "Ranjit Mallick: Experiences gained during shoot for Mrinal Sen's film will stay with me forever"। telegraphindia। সংগ্রহের তারিখ ১ অক্টো ২০২৪।  "Social realism in Mrinal Sen's cinema"। The Financial Express (ইংরেজি ভাষায়)। সংগ্রহের তারিখ ২০২৪-১০-০১।  "Interview"।  Nast, Condé। "The Hour of Liberation"। The New Yorker (ইংরেজি ভাষায়)। সংগ্রহের তারিখ ২০২৪-১০-০১।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে ইন্টারভিউ (ইংরেজি)
দেবীগণের তালিকা

যে দেবতাদের নারী মনে করা হয়, অথবা যাঁদের লিঙ্গে প্রধানত নারীসত্ত্বার প্রকাশ দেখা যায়, তাদের একটি তালিকা এই পৃষ্ঠায় দেওয়া হল। ইথিওপিয়ান ধাত-বাদান কাফা এতেতে আকান (আশানতি সহ) আসাসে ইয়া (অসাবে আফুয়া, অসাসে ইয়া, আসাসে ইয়া) আমবুন্ডু কিয়ান্ডা কুয়াঞ্জা বাগান্ডা নাগাডায়া নাগাওনিয়া এডো (বিনি) ইমোটান ফোন (ডাহোমে) আয়াবা গ্লেটি মায়ু নানা বুলুকু গা-আডাংবে আকোনাডি আশিয়াকেল ইগবো আহিয়া জোকু আলা গোম্বে বোকোমু ন্যোরো কাইকারা লুবাংগা মুলিন্দোয়া শোনা জিভাগুরু উওয়ো বুঞ্জি ইয়োরুবা আজা (আজে) আয়াও এগুনগুন-ওয়া ইয়ামি আজে ওবা ওলোকুন ওরিসা ওলুওয়া ওশুন ওয়া (ওয়া-ইয়ানশান) রানি ওরোনসেন ভেলেকেটে ইয়েমোজা জুলু ইনকোসিকাজি মামলাম্বো ম্‌বাবা ম্‌ওয়ানা ওয়ারেসা (নোমখুবুলওয়ানে) উসিকুকুমাদেভু
ড্যানিয়েল কালুইয়া

ড্যানিয়েল কালুইয়া (ইংরেজি: Daniel Kaluuya; জন্ম: ২৪ ফেব্রুয়ারি ১৯৮৯) হলেন একজন ইংরেজ অভিনেতা ও লেখক। তিনি ভীতিপ্রদ গেট আউট (২০১৭) চলচ্চিত্রে ক্রিস ওয়াশিংটন চরিত্রে অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৮ সালে তিনি বাফটা উদীয়মান তারকা পুরস্কার লাভ করেন। তিনি ২০২০ সালে জুডাস অ্যান্ড দ্য ব্ল্যাক মেসায়া চলচ্চিত্রে অভিনয় করে চলচ্চিত্রে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। কালুইয়া কৈশোরে মঞ্চে অভিনয় শুরু করেন এবং পরে ব্রিটিশ টেলিভিশন ধারাবাহিক স্কিনস-এর প্রথম দুই মৌসুমে অভিনয় করেন এবং যৌথভাবে এর কয়েকটি পর্ব রচনা করেন। তিনি ব্ল্যাক মিরর ধারাবাহিকের "ফিফটিন মিলিয়ন মেরিটস্‌" পর্বে বিংহাম "বিং" ম্যাডসেন চরিত্রে অভিনয় করে খ্যাতি অর্জন করেন। পরবর্তী কালে তিনি বিবিসি'র ডার্ক কমেডিধর্মী ধারাবাহিক সাইকোভিল-এ মাইকেল "টিলিফ" ফ্রাই এবং বিবিসি থ্রিয়ের ভীতিপ্রদ নাট্যধর্মী ধারাবাহিক দ্য ফেডস-এ মাইকেল "ম্যাক" আর্মস্ট্রং চরিত্রে অভিনয় করেন। তিনি ২০১১ সালে জনি ইংলিশ রিবর্ন চলচ্চিত্রে এজেন্ট কলিন টাকার এবং ২০১৩ সালে কিক-অ্যাস টু চলচ্চিত্রে ব্ল্যাক ডেথ চরিত্রে এবং ২০১৫ সালে দ্যনি ভিলনোভের সিকারিও চলচ্চিত্র পার্শ্ব ভূমিকায় কাজ করেন। ২০১৮ সালে তিনি মার্ভেল স্টুডিওজের ব্লকবাস্টার চলচ্চিত্র ব্ল্যাক প্যান্থার-এ ওকাবি ও স্টিভ ম্যাকুইনের উইডোজ চলচ্চিত্রে অভিনয় করেন। ফোর্বস সাময়িকী তাকে ২০১৮ সালে তাদের "৩০ অনূর্ধ্ব ৩০" তালিকায় অন্তর্ভুক্ত করে। আফতাব, কলিম (১৮ নভেম্বর ২০১৭)। "Daniel Kaluuya on his life-changing 'Get Out' role, Steve McQueen's 'Widows' and 'Black Panther'"। স্ক্রিন ডেইলি (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৯।  রিটম্যান, অ্যালেক্স (২১ ফেব্রুয়ারি ২০১৮)। "'Get Out' Star Daniel Kaluuya Reveals the Advice Lupita Nyong'o Gave Him About Fame"। দ্য হলিউড রিপোর্টার (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৯।  বার, লিন্ডসি (১৬ ফেব্রুয়ারি ২০১৮)। "Oscar nominee Daniel Kaluuya is on a roll"। দ্য ফিলাডেলফিয়া ট্রিবিউন (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৯।  "Golden Globe Awards 2021: Nomadland and Borat win top awards"। বিবিসি নিউজ (ইংরেজি ভাষায়)। ১ মার্চ ২০২১। সংগ্রহের তারিখ ১ মার্চ ২০২১।  "Teen writers show their 'Skins'"। দি ইন্ডিপেন্ডেন্ট (ইংরেজি ভাষায়)। ১১ ফেব্রুয়ারি ২০০৮। সংগ্রহের তারিখ ২৪ ফেব্রুয়ারি ২০১৯।  গ্রিলি, শাকিল (১৩ মার্চ ২০১৭)। "'Get Out' Star Daniel Kaluuya: "I Resent That I Have to Prove I'm Black""। জিকিউ (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৯।  "Daniel Kaluuya - 30 Under 30 - Europe - Entertainment 2018"। ফোর্বস (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৯।  উইকিমিডিয়া কমন্সে ড্যানিয়েল কালুইয়া সংক্রান্ত মিডিয়া রয়েছে। ইন্টারনেট মুভি ডেটাবেজে ড্যানিয়েল কালুইয়া  (ইংরেজি) রটেন টম্যাটোসে ড্যানিয়েল কালুইয়া (ইংরেজি)
এডওয়ার্ড জেমস অলমস

এডওয়ার্ড জেমস অলমস (ইংরেজি: Edward James Olmos; জন্ম: এডওয়ার্ড হুজিয়ার অলমস, ২৪ ফেব্রুয়ারি ১৯৪৭) হলেন একজন মার্কিন অভিনেতা, পরিচালক, প্রযোজক ও সমাজকর্মী। তিনি মিয়ামি ভাইস (১৯৮৪-১৯৮৯) টেলিভিশন ধারাবাহিকে লেফটেন্যান্ট মার্টিন "মার্টি" ক্যাস্টিলো, ব্যাটলেস্টার গ্যালাক্টিকা (২০০৪-২০০৯) ধারাবাহিকে উইলিয়াম অ্যাডামা, স্ট্যান্ড অ্যান্ড ডেলিভার (১৯৮৮) চলচ্চিত্রে জেমি এস্কালান্তে ও ব্লেড রানার টুয়েন্টি ফোর্টি নাইন (২০১৭) চলচ্চিত্রে গোয়েন্দা গ্যাফ চরিত্রে অভিনয়ের জন্য সর্বাধিক পরিচিত। তিনি মিয়ামি ভাইস ধারাবাহিকে অভিনয়ের জন্য ১৯৮৫ সালে নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার অর্জন করেন এবং টেলিভিশনে সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি দ্য বার্নিং সিজন ধারাবাহিকে অভিনয় করে ১৯৯৪ সালে একটি প্রাইমটাইম এমির মনোনয়ন লাভ করেন এবং অপর একটি গোল্ডেন গ্লোব পুরস্কার অর্জন করেন। এছাড়া তিনি স্ট্যান্ড অ্যান্ড ডেলিভার চলচ্চিত্রে অভিনয় করে শ্রেষ্ঠ অভিনেতা বিভাগে অস্কার ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ২০১৮ সালে তাকে এফএক্স চ্যানেলের ধারাবাহিক মায়ান্স এমসি-এ একজন সন্ত্রাসীর পিতার চরিত্রে দেখা যায়। এডওয়ার্ড হুজিয়ার অলমস ১৯৪৭ সালের ২৪শে ফেব্রুয়ারি ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা পেদ্রো অলমস এবং মাতা এলিনর হুজিয়ার। তার পিতা ১৯৪৫ সালে মেক্সিকো থেকে ক্যালিফোর্নিয়ায় আসেন এবং তার মাতা মেক্সিকান মার্কিন। তার যখন সাত বছর বয়স, তখন তার পিতামাতা আলাদা হয়ে যান এবং তিনি তার প্র-পিতামহের কাছে লালিত পালিত হন। তিনি শৈশবে পেশাদার বেসবল খেলোয়াড় হতে চেয়েছিলেন এবং ১৩ বছর বয়সে লস অ্যাঞ্জেলেস ডজার্স ফার্ম সিস্টেমে যোগ দেন। তিনি ১৫ বছর বয়সে বেসবল খেলা বাদ দেন এবং একটি রক অ্যান্ড রোল সঙ্গীতদলে যোগ দেন। "Edward James Olmos"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ১৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৯।  বিয়েল, লুইস। "Activism Shapes Edward James Olmos' Life and Career -- AARP VIVA"। এএআরপি (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৯।  "Edward James Olmos Biography (1947-)"। ফিল্ম রেফারেন্স। সংগ্রহের তারিখ ২৪ ফেব্রুয়ারি ২০১৯।  "Baseball Discovered: Who's Who: Edward James Olmos"। মেজর লিগ বেসবল (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৯।  উইকিমিডিয়া কমন্সে এডওয়ার্ড জেমস অলমস সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে এডওয়ার্ড জেমস অলমস  (ইংরেজি) রটেন টম্যাটোসে এডওয়ার্ড জেমস অলমস (ইংরেজি)
রাষ্ট্রপতি শাসন

ভারতীয় প্রজাতন্ত্রে রাষ্ট্রপতি শাসন বলতে বোঝায় কোনও নির্দিষ্ট রাজ্য সরকারকে বরখাস্তকরণ এবং সংশ্লিষ্ট রাজ্যের শাসনভার প্রত্যক্ষভাবে কেন্দ্রীয় সরকারের হাতে অর্পণ। ভারতীয় সংবিধানের ৩৫৬ ধারা অনুযায়ী, কোনও রাজ্যের সরকার সাংবিধানিক শর্ত অনুসারে রাজ্য শাসনে অসমর্থ হলে কেন্দ্রীয় সরকার সেই রাজ্যের সরকারকে বরখাস্ত করে রাজ্যের প্রশাসনিক ব্যবস্থা নিজের হাতে তুলে নিতে পারে। এরপর প্রশাসনিক শাসনভার অর্পিত হয় কেন্দ্রীয় সরকার নিয়োজিত রাজ্যপালের মাধ্যমে। তাঁর হাতে তাঁকে সাহায্য করার জন্য অন্যান্য প্রশাসক নিয়োগের ক্ষমতা দেওয়া থাকে। সচরাচর রাজনৈতিক দলের সঙ্গে যুক্ত নন এমন অবসরপ্রাপ্ত জনকৃত্যক আধিকারিকেরা এই জাতীয় প্রশাসক পদে নিযুক্ত হয়ে থাকেন। তবে রাষ্ট্রপতি শাসন-সংক্রান্ত অনুচ্ছেদে কেন্দ্রীয় সরকারের হাতে অবাধ ক্ষমতা দেওয়ায় ভারতে একাধিকবার এই ধারাটির অপপ্রয়োগ হয়েছে এবং সেই জন্য এই ধারাটি সমালোচিতও হয়েছে বহুবার। "Perceptions' on 'misuse of article 356"। ১৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৯।  "Limitations of Article 356"। The Hindu। ১৯ সেপ্টেম্বর ২০০৩ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৯।  Ahmadi J., S.R. Bommai v. Union of India, (1994) 3 SCC 1, 296–297, ¶ 434 cited in http://www.ejcl.org/81/art81-4.html ওয়েব্যাক মেশিনে আর্কাইভকৃত ২ মে ২০১৯ তারিখে Article 355 and 356 text from wikisource Discusses the instances where presidents rule has been invoked ওয়েব্যাক মেশিনে আর্কাইভকৃত ৭ অক্টোবর ২০০৯ তারিখে [১] ওয়েব্যাক মেশিনে আর্কাইভকৃত ২৫ সেপ্টেম্বর ২০০৯ তারিখে
এফ. মারি আব্রাহাম

এফ. মারি আব্রাহাম (ইংরেজি: F. Murray Abraham; জন্ম: মারি আব্রাহাম, ২৪ অক্টোবর ১৯৩৯) হলেন একজন মার্কিন অভিনেতা। তিনি ১৯৮৪ সালে আমাডেয়ুস চলচ্চিত্রে আন্তোনিও সালিয়েরি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জনের পর বহুল পরিচিতি অর্জন করেন। এই কাজের জন্য তিনি সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব অর্জন করেন এবং বাফটা পুরস্কারের মনোনয়ন লাভ করেন। তিনি প্রধান ও পার্শ্ব চরিত্রে অসংখ্য চলচ্চিত্রে অভিনয় করেছেন, তন্মধ্যে উল্লেখযোগ্য হল অল দ্য প্রেসিডেন্ট্‌স মেন (১৯৭৬), স্কারফেস (১৯৮৩), দ্য নেম অব দ্য রোজ (১৯৮৬), লাস্ট অ্যাকশন হিরো (১৯৯৩), স্টার ট্রেক: ইনসারেকশন (১৯৯৮), ফাইন্ডিং ফরেস্টার (২০০০), ইনসাইড লয়েইন ডেভিস (২০১৩), এবং দ্য গ্র্যান্ড বুদাপেস্ট হোটেল (২০১৪)। আব্রাহাম চলচ্চিত্রের পাশাপাশি টেলিভিশনে ও মঞ্চেও কাজ করেছেন। তিনি হোমল্যান্ড টিভি ধারাবাহিকের নিয়মিত অভিনয়শিল্পী এবং এই কাজের জন্য তিনি দুটি প্রাইমটাইম এমি পুরস্কারের মনোনয়ন লাভ করেছেন। ইন্টারনেট মুভি ডেটাবেজ-এ আব্রাহামের নামের প্রথমাংশ "এফ" দিয়ে ফাহরিড বোঝায় কিনা সে সম্পর্কে আব্রাহাম বলেন, "এফ" দিয়ে আসলে কিছু বোঝায় না। "আমি নিজেই এটি যোগ করেছি, আমি আমার পিতার সম্মানার্থে এটি যোগ করেছি, যার নামের প্রথমাংশ ছিল ফ্রেডরিক। আমি জানি না এই এফ কীভাবে যুক্ত হয়েছে, কিন্তু কেউ লিখেছিল এবং সবাই তা চালু করেছে। "এফ" দিয়ে ফাহরিড বোঝায় না। এটা আমার নাম নয়। "এফ" শুধুই একটি এফ।" "Getting to Know F. Murray Abraham ‹ @ This Stage"। দিস স্টেজ। ১২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৯।  "Academy Award-Winning Actor F. Murray Abraham"। ডায়ান রেম (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৯।  "F. Murray Abraham | Biography & Facts"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৯।  উইকিমিডিয়া কমন্সে এফ. মারি আব্রাহাম সংক্রান্ত মিডিয়া রয়েছে। অলমুভিতে এফ. মারি আব্রাহাম ইন্টারনেট অফ-ব্রডওয়ে ডেটাবেজে এফ. মারি আব্রাহাম (ইংরেজি) ইন্টারনেট ব্রডওয়ে ডেটাবেজে এফ. মারি আব্রাহাম (ইংরেজি) ইন্টারনেট মুভি ডেটাবেজে এফ. মারি আব্রাহাম  (ইংরেজি) টার্নার ক্লাসিক মুভিজ ডেটাবেজে এফ. মারি আব্রাহাম (ইংরেজি) রটেন টম্যাটোসে এফ. মারি আব্রাহাম (ইংরেজি)
তৌহিদুল আলম সবুজ

তৌহিদুল আলম সবুজ (জন্ম: ১৪ সেপ্টেম্বর ১৯৯০; তৌহিদুল আলম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন। ২০০৫–০৬ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৯–১০ মৌসুমে তিনি ফরাশগঞ্জে যোগদান করেছেন। ফরাশগঞ্জে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন, যেখানে তিনি ১৪টি গোল করেছেন। পরবর্তীকালে, তিনি ঢাকা মোহামেডান এবং চট্টগ্রাম আবাহনী হয়ে খেলেছেন। ২০১৮–১৯ মৌসুমে, তিনি ৫০ লাখ টাকার বিনিময়ে চট্টগ্রাম আবাহনী হতে বসুন্ধরা কিংসে যোগদান করেছেন। ২০১০ সালে, সবুজ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন। দলগতভাবে, সবুজ এপর্যন্ত ৩টি শিরোপা জয়লাভ করেছেন, যার মধ্যে ২টি শেখ জামালের হয়ে এবং ১টি বসুন্ধরা কিংসের হয়ে জয়লাভ করেছেন। তৌহিদুল আলম সবুজ ১৯৯০ সালের ১৪ই সেপ্টেম্বর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন। সবুজ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন; এটিই ছিল বাংলাদেশের বয়সভিত্তিক দলের হয়ে তার একমাত্র ম্যাচ। ২০১০ সালের ১৬ই ফেব্রুয়ারি তারিখে, মাত্র ১৯ বছর ৫ মাস ৩ দিন বয়সে, সবুজ তাজিকিস্তানের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭০তম মিনিটে মধ্যমাঠের খেলোয়াড় আব্দুল বাতেন মজুমদার কোমলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে সবুজ সর্বমোট ৩ ম্যাচে অংশগ্রহণ করেছেন। ২৯ মার্চ ২০২১ পর্যন্ত হালনাগাদকৃত। "৫০ লাখ টাকায় বসুন্ধরা কিংসে সবুজ"। banglatribune.com। ২০১৯-০২-২২ তারিখে মূল থেকে আর্কাইভ করা। সংগ্রহের তারিখ ২০১৯-০২-২৫।  "AFC CHALLENGE CUP 2010"। এশিয়ান ফুটবল কনফেডারেশন (ইংরেজি ভাষায়)। ১৬ ফেব্রুয়ারি ২০১০। সংগ্রহের তারিখ ২৯ মার্চ ২০২১।  "AFC CHALLENGE CUP 2010 MATCH SUMMARY"। এশিয়ান ফুটবল কনফেডারেশন (ইংরেজি ভাষায়)। ১৬ ফেব্রুয়ারি ২০১০। ১৬ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২১।  সকারওয়েতে তৌহিদুল আলম সবুজ (ইংরেজি) ট্রান্সফারমার্কেটে তৌহিদুল আলম সবুজ (ইংরেজি) ওয়ার্ল্ডফুটবল.নেটে তৌহিদুল আলম সবুজ (ইংরেজি) ইএসপিএন এফসিতে তৌহিদুল আলম সবুজ (ইংরেজি) ন্যাশনাল-ফুটবল-টিমস.কমে তৌহিদুল আলম সবুজ (ইংরেজি)
শামিমা বেগম

শামিমা বেগম (জন্ম ২৫ আগস্ট ১৯৯৯) ব্রিটেনে জন্ম নেওয়া একজন নারী যিনি ২০১৫ সালের ফেব্রুয়ারিতে ১৫ বছর বয়সে ইরাক ও লিভ্যান্টের ইসলামিক স্টেটে যোগ দেওয়ার জন্য যুক্তরাজ্য ত্যাগ করে সিরিয়াতে যান। ২০১৯ সালের ফেব্রুয়ারিতে তিনি পুনরায় প্রত্যাগমন করতে চাইলে জিহাদিরা ফিরে আসতে চাইলে তাদের নেওয়া হবে কী হবে না- এই নিয়ে জনপরিসরমণ্ডলে তুমুল বিতর্ক সৃষ্টি হয়। "Royal Court of Justice Judgement" (পিডিএফ)। ১৬ জুলাই ২০২০ – www.judiciary.uk-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Shamima Begum loses appeal over citizenship"। BBC News। ৭ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আনু

আনু বা আন হচ্ছে আকাশের স্বর্গীয় ব্যক্তিকরণ, সর্বোচ্চ দেবতা এবং প্রাচীন মেসোপটেমীয় ধর্মে সকল দেবতার পূর্বসূরি। আনুকে মনে করা হতো সকল ক্ষমতার উৎস এবং তিনি অন্য সকল দেবতা এবং মরণশীল শাসকদের ক্ষমতা প্রদান করতেন। তার সম্পর্কে একটি লিপিতে পাওয়া গেছে, "যিনি সকল বিশ্বকে ধারণ করেন"। প্রথম দিককার লিখিত উৎসসমূহ থেকে জানা যায়, আনু খুব কমই পূজিত হতেন। তার পূত্র এনিলই বেশি পূজা পেতো। কিন্তু পুরো মেসোপটেমীয় ইতিহাসজুড়ে সর্বোচ্চ দেবতাকে বলা হতো আনুতু যার অর্থ স্বর্গীয় ক্ষমতা। পুরাণে আনুর প্রাথমিক ভূমিকা হচ্ছে আনুন্নাকির পূর্বসূরি হিসেবে। আনুন্নাকি হচ্ছে সুমেরীয় ধর্মের প্রধান দেবতাদের একজন। প্রাক সুমেরীয় লিপিসমূহে আনু কোথা থেকে এসেছেন কিংবা কীভাবে দেবতাদের রাজা হলেন সে সম্পর্কে কোন উল্লেখ নেই। ৩য় খ্রিস্টপূর্বাব্দের প্রাক সুমেরীয় তথ্যে আনুর সঙ্গিনী বলা হয়েছে দেবী উরাসকে। পরবর্তীতে সুমেরিয়গণ দেবী উরাসের জায়গায় দেবী কী কে তার স্ত্রী হিসেবে গণ্য করতেন। দেবী কি হচ্ছে পৃথিবী। সুমেরীয় রা বিশ্বাস করতো বৃষ্টি হচ্ছে দেবতা আনুর বীর্য। বৃষ্টি পতনের ফলে দেবী কী (পৃথিবী) গর্ভবতী হয় যা ফলে সকল প্রকার উদ্ভিদের জন্ম হয়। আক্কাডীয় যূগে কী এর স্থান দখল করে দেবী আন্তু। সম্ভবত আন্তু ছিলো আনুর স্ত্রীরূপ। আক্কাডীয়রা বিশ্বাস করতো বৃষ্টি হচ্ছে মেঘের দুধ, যা দেবী আন্তুর বুক থেকে নি:সৃত হয়। সাধারণভাবে আনুকে দেবতাদের পিতা হিসেবে বর্ণনা করা হয়েছে। লাগাশে প্রাপ্ত তৃতীয় খ্রিস্টপূর্বাব্দের লিপি থেকে জানা যায় আনু গাতুমদুগ, বাবা এবং নিনুর্তার পিতা ছিলেন। পরবর্তী বিভিন্ন লিপি থেকে জানা যায় আদাদ, এনকি, এনলিল, গিররা, নান্না-সুয়েন, নেরগাল ও সারা তার পুত্র এবং নিনকাররাক, ইনান্না-ইশতার, ননায়া, নিদাবা, নিনিসিন্না, নিনমুগ, নিন্নিব্রু, নিন্সুমুন, নুনগাল এবং নুস্কা কন্যা ছিলো। আনুকে লাসামতু, আসাগ এবং সেবেত্তু দানবের সৃষ্টিকারী ভাবা হতো। হিট্টি পুরাণ অনুসারে আনুর পিতা হচ্ছে দেবতা আলালু। জর্ডান ১৯৯৩, পৃ. ২২। বুর্কার্ট ২০০৫, পৃ. ২৯৫, ২৯৯–৩০০। নেমেত-নেজাত ১৯৯৮, পৃ. ১৮২। ব্লাক ও গ্রীন ১৯৯২, পৃ. ৩০। স্টিফেনস ২০১৩। পুহভেল ১৯৮৭, পৃ. ২৫। কোলম্যান ও ডেভিডসন ২০১৫, পৃ. ১৯।
নীল আকাশের নীচে (১৯৫৯-এর চলচ্চিত্র)

নীল আকাশের নীচে ১৯৫৯ সালে মুক্তিপ্রাপ্ত পরিচালক মৃণাল সেনের দ্বিতীয় ছবি। বিখ্যাত অভিনেতা কালী ব্যানার্জি, মঞ্জু দে, বিকাশ রায় প্রমুখ শ্রেষ্ঠাংশে অভিনয় করেন। ছবিটিতে সেন্সার বোর্ড অফ ফিল্ম সার্টিফিকেশন বা ভারত সরকার প্রথমে নিষেধাজ্ঞা ঘোষণা করে। এটিই ভারতের প্রথম নিষেধাজ্ঞা পাওয়া ছবি। যদিও দুমাস পরে নিষেধাজ্ঞা তুলে নেওয়া হয়। ছবিটিতে ব্রিটিশ ভারতের শেষ দিককার পটভূমিকায় কলকাতায় সমাজের নানা স্তরের মানুষের জীবন তুলে ধরা হয়েছে। এর মধ্যে মূল চৈনিক ফেরিওয়ালা ও প্রধান মহিলা চরিত্র বাসন্তীর মধ্যে প্রেম চিত্রায়িত করা হয়েছে। কালী ব্যানার্জি স্মৃতি বিশ্বাস মঞ্জু দে বিকাশ রায় অজিত ব্যানার্জি প্রিয়া চ্যাটার্জি অজিত চ্যাটার্জি চাঁদনী চ্যাটার্জি ভাস্কর দেব মনু মুখোপাধ্যায় শৈলেন মুখার্জি সুচারু সেনগুপ্ত https://www.totalnewsbd.com/tag/indian-cinema/[স্থায়ীভাবে অকার্যকর সংযোগ] "Know about the first movie banned in the independent India!"। India TV।  "Clamping down on creativity"। The Hindu।